
נכחו:

חברי הוועדה:



מוזמנים:	



יועץ משפטי:	שלמה שהם

מנהלת הוועדה:	דורית ואג

קצרנית:	לאה קיקיון






סדר היום:
1. צו העיריות (עבירות קנס) (תיקון), התש"ס-1999 – אישור הצו.
2. צו המועצות המקומיות (עבירות קנס) (תיקון), התש"ס-1999 – אישור הצו.

1. 
צו העיריות (עבירות קנס) (תיקון), התש"ס-1999 – אישור הצו
2. 2. צו המועצות המקומיות (עבירות קנס) (תיקון), התש"ס-1999 – אישור הצו


היו"ר אמנון רובינשטיין:

	 אני מתכבד לפתוח את ישיבת הוועדה.

	הנושא היום הוא צו העיריות (עבירות קנס) (תיקון), התש"ס-1999, וצו המועצות המקומיות (עבירות קנס) (תיקון), התש"ס-1999, אישור של שני הצווים.

	אני רוצה קודם כל לשבח את משרד הפנים, שנענה במהירות כל כך גדולה לבקשתי. תציגו בבקשה את שני הצווים.

מרגלית בוטרמן:

	מדובר בהעלאת הסכומים של דרגות הקנס. מדובר בעידכון הקנסות.

היו"ר אמנון רובינשטיין:

	 אני רוצה לומר שהקנסות האלה מספיקים, כאשר מדובר באזרחים, אבל לגבי חברות, שיש להן אינטרסים מסחריים, הסכומים האלה מגוחכים. אם יש בריה לקבלן בנייה או לחברת בנייה לזרוק את הפסולת במקום קרוב ולהיקנס על כך ב-490 ₪, או להוביל את הפסולת למקום שהועידה לכך הרשות המקומית, וזה יעלה לו 10,000 ₪, ברור שהוא יעדיף את האופציה הראשונה. ודאי שהקנס הזה לא מרתיע.

יפעת רווה:

	יש את חוק שמירת הניקיון, אפשר להעמיד לדין במקרים חמורים.

היו"ר אמנון רובינשטיין:

	אבל החוק הזה לא מופעל.

שלמה שהם:

	מה קורה בדרך כלל? תופסים את אותו אחד שזרק רק אבן, במקום את אלה שמשליכים כמויות גדולות. זה שנתפס משלם את הקנס.

היו"ר אמנון רובינשטיין:

	 אני רוצה לעשות הבחנה בין אנשים פרטיים לבין גורמים שעיסוקם הוא בזה. אני מבקש שתעבירו את בקשתי גם לשר הפנים – לקבוע קטגוריה של קנסות לגבי עבריינים כלכליים.

יפעת רווה:

	הוא לא מוסמך לקבוע סכומים מעל הסכום של 490 ₪ מכוח חוק סדר הדין הפלילי. הוא מוסמך להפעיל את חוק שמירת הניקיון.


דורית ואג:

	אני מבקשת להודיע לכם שמטעם השלטון המקומי הודיעו לי שהם תומכים בצווים כפי שהם. הם לא נמצאים כאן איתנו.

היו"ר אמנון רובינשטיין:

	 אם כך אין לי מה להציע, חוץ מאשר לבקש מהיועץ המשפטי של משרד הפנים שיגיש את הצעת החוק שצריכה להסדיר את העניין הזה, כך שלא יבואו בכל פעם בבקשות.

	אנחנו מאשרים את הצווים. תודה לכולכם, הישיבה נעולה.


הישיבה ננעלה בשעה 10:10.







